નરેન્દ્ર મોદી બાદ આનંદીબહેન પટેલ ગુજરાતની ધુરા સંભાળી પણ અમિત શાહ અને આનંદીબહેન વચ્ચે છત્રીસના આંકડાને કારણે ગુજરાતમાં સતત કોઈને કોઈ વિવાદ ઉભા થતાં હતા અને આનંદીબહેન પટેલ વિરૂધ્ધમાં સારી એવી ખબરો નેશનલ મીડિયા સુધી જતી હતી, પાટીદાર આંદોલન સહિતના વિવિધ મુદ્દા ઉપરાંત આનંદીબહેન પટેલના દીકરી અનાર અને પુત્ર સંજય સરકારી કામકાજમાં ખુબ રસ લઈ રહ્યા છે તેવો આરોપ પણ આનંદીબહેન ઉપર મુકવામાં આવતો હતો, આનંદીબહેન પટેલને ખસેડી વિજય રૂપાણીને મુકવામાં આવ્યા પણ રૂપાણીની સાલસતા મતોમાં રૂપાંતરીત થતી નથી તેવુ હાઈકમાન્ડ માની રહ્યુ છે અને જે આરોપોનો આનંદીબહેન પટેલે સામનો કર્યો હવે તેવા જ આરોપ વિજય રૂપાણી ઉપર થઈ રહ્યા છે કે સરકારી કામકાજની બાગડોર રૂપાણીના પત્ની અંજલી રૂપાણી સંભાળે છે.